امریکانین خاریجی ایشلر ناظیرینین معاونی ویکتوریا نولاند تورکیه-‌نین روسیا-اوکراینا محاربه‌سینده مونترو کنوانسیونو چرچیوه‌سینده حربی گمی‌لرین بوغازلاردان کئچمه‌سی‌نین قارشی‌سینی آلماق اوچون گوجلو آددیم‌لار آتدیغینی بیلدیریب.
سنانین خاریجی علاقه‌لر کومیته‌سی‌نین اوکراینا اوزره ایجلاسیندا چیخیشیندا ویکتوریا نولاند دئییب: "روسیا پرزیدنتی ولادیمیر پوتین‌ین قیریم-دا داها چوخ سلاح و حربی سیستم یئرلشدیرمه‌سی بؤیوک ناراحات‌لیق یارا‌دیر. بو، قارا دنیزین بؤیوک بیر حیسه‌سینده گمی‌لرین سربست حرکتینه تهدید میدانا گتیریر. بؤلگه‌ده وارلیغیمیزی گؤسترمک اوچون امریکا و ناتو واختاشیری حربی تعلیم‌لر کئچیریر.
بیز قارا دنیزی آچیق ساخلاماغا چالیشیر، بونونلا باغلی رومینیا، بولقاریستان و تورکیه ایله ایشلییریک. تورکیه اوکراینادا موناقیشه باشلایان‌دان بری حربی گمی‌لرین کئچمه‌سی‌نین قارشی‌سینی آلماق اوچون مونترو کنوانسیونونا اساساً گوجلو آددیم‌لار آتدی".
خاطیرلاداق کی، فوریه‌نین 24-ده روسیانین اوکراینایا هوجومون‌دان سونرا تورکیه-‌نین خاریجی ایشلر ناظیری مولود چاووش اوغلو "بیز بوتون ساحیل یانی و ساحیل یانی اولمایان اؤلکه‌لره خبردارلیق ائدیریک کی، حربی گمی‌لرین بوغازلاردان کئچمه‌سینه ایجازه وئرمه‌سین‌لر" دئییب.
